alexandrainst/scandi-wiki huggingface dataset:
Malmö FF i 1990

Som vinner av Allsvenskan de foregående fire årene og fjorårets tapende finalist på straffesparkkonkurranse mot IFK Norrköping i SM-sluttspillet, var forventningene til Malmö FF foran 1990-sesongen langt større enn hva laget presterte å levere. Laget evnet ikke å hente seg inn etter en dårlig start på sesongen, og mislykkes i å ta seg til SM-sluttspillet. Tapet av nøkkelspillerne Stefan Schwarz og Joakim Nilsson midtveis i sesongen til henholdsvis  og  ble merkbart. Likevel var det tapet av trener Roy Hodgson under sesongoppkjøringen til sveitsiske  som gjerne forklares som hovedårsaken til Malmös nedtur. Hans erstatter, engelskmannen Bob Houghton, maktet ikke gjenta suksessen han hadde opplevd med Malmö på 1970-tallet, og endte på en svak sjette plass i Allsvenskan.

Mer gledelig var revitaliseringen av den unge spissen Martin Dahlin. Etter en skuffende fjorårssesong, gjenfant Dahlin formen fra det lovende gjennombruddet i 1988-sesongen.

I Europacupene var Malmö den eneste av de svenske deltakerne som tok seg forbi første runde. Takket være et underlig selvmål av forsvarsspiller Recep Çetin tok Malmö seg forbi  i første runde av Serievinnercupen. Like heldige var ikke Malmö i neste runde da de ble slått ut på straffesparkkonkurranse mot  etter to uavgjorte kamper.

Tabell

Kamper

Allsvenskan

Serievinnercupen

Spillerstatistikk

Overganger

Spillere på landslag
Kun landskamper spilt mens klubbsesongen pågikk er medregnet.
 

 

 Sverige U21

 Sverige U19

Referanser

Kilder 
 

Sesongartikler for svenske fotballag
Marc Dansou

Marc Pascal Pierre Dansou (født 3. november 1983) er en  svømmer.

Han tok en 53. plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.

Referanser

Eksterne lenker 
 

Deltakere for Benin under Sommer-OL 2020
Svømmere under Sommer-OL 2020
Deltakere for Benin under VM i svømmesport 2022
Deltakere for Benin under Kortbane-VM i svømming 2022
Kenny Malone

Kenny Malone (født 4. august 1938 i USA, død 26. august 2021 i Nashville i Tennessee i USA) var en amerikansk trommeslager og perkusjonist fra Nashville i Tennessee. Fra 1970-tallet av var han en meget brukt studiomusiker i folk, country og mange andre akustisk-baserte musikksjangere.

I løpet av sin karriere var han brukt i studieinnspillinger for musikere og sangere som Carl Perkins, Ray Charles, George Jones, Janie Fricke, Johnny Cash, Don Williams, Dobie Gray, Donna Fargo, David Allen Coe, Merle Haggard, The Whites, Crystal Gayle, Charley Pride, Moe Bandy, Floyd Cramer, Dr. Hook, Barbara Mandrell, Johnny Paycheck, Kenny Rogers, Michael Johnson, Dottie West, Lynn Anderson, John Hartford, New Grass Revival, Béla Fleck, Barefoot Jerry, B.J. Thomas, Bobby Bare, Emmylou Harris, Ricky Skaggs, J.J. Cale, John Anderson, Dolly Parton, og Lacy J. Dalton.

Han døde i Nashville av covid-19.

Referanser

Folkemusikere fra USA
Trommeslagere fra USA
Musikere fra USA
Personer fra Denver
Dødsfall relatert til covid-19 i USA
Stord folkehøgskule

Stord folkehøgskule er en frilynt folkehøgskole i Stord kommune. Skolen startet opp i august 2021. Skolen er godkjent for inntil 125 internatplasser.

Skolen har overtatt og pusset opp Osen 5, tidligere kjent som Grand Hotell Stord.

Skolen ble stiftet og grunnlagt av Geir Angeltveit, som uten fortjeneste har overført eierskap og drift av skolen til Stord kommune (50%) og næringslivets lokale klyngesamarbeid Atheno (50%).

Den 20. august 2021 ble skolen offisielt åpnet av kunnskapsminister Guri Melby.

Skolen tilbyr 8 ulike linjer.

- Politi, Vekter og Beredskap

- Esport, gaming og sosialt

- Film- og TV-skaper

- Idrett, Friluftsliv og spenning

- Fjord, Fjell og Friskliv

- Rytmisk Utøvende Musikk

- Drøm, Idé og Verkeligheit

- Elevstipendiatlinje (2. årselever)

Skolen sin første rektor er Torunn Laurhammer.

Referanser 

Folkehøgskoler i Vestland
Skoler i Stord
Etableringer i 2021
Eidsvoll prestegjeld

Eidsvoll prestegjeld var et prestegjeld tilhørende Øvre Romerike prosti i Borg bispedømme i Den norske kirke. Det omfattet Eidsvoll kommune i Akershus fylke, og hovedkirken var Eidsvoll kirke.

Historikk 

Eiðsvǫllr sókn (norrønt) har sin opprinnelse fra kristningen av landet. Den antatt første Eidsvoll kirke, Eiðsvalla Kross, Petri & Pauli kirkja,  ble viet til det hellige kors, St. Peter og St. Paulus på jomfru Scolasticas dag, 10. februar.

Middelalderkirken er omtalt i Biskop Eysteins jordebok fra 1397 som Eiðsvalla kirkja.

Prestegjeldet 

Eidsvoll prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales to kirker i prestegjeldet:
 Eidsvold
 Tønsaker

Senest rundt reformasjonen ble Eidsvoll hovedkirke, med Hurdal og Feiring tillagt som annekskirker, mens Tønsaker antas nedlagt før reformasjonen.

Prestegjeldet er oppført i Skattematrikkelen 1647 som Edtzwold sougen i Offuer Rommeriegis fougderie.

Nyere tid 

Prestegjeldet ble delt 1. juli 1777, ved utskillelsen av Hurdal prestegjeld, ved kgl. reskr. 12.03.1777.

Eidsvoll prestegjeld dannet grunnlaget for Eidsvoll formannskapsdistrikt opprettet i 1837.

Feiring anneks ble overført fra Hurdal prestegjeld til Eidsvold 1. oktober 1970.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Eidsvoll prestegjeld og dets sogn er nå en del av Eidsvoll og Hurdal kirkelige fellesråd underlagt Øvre Romerike prosti.

Kirkesogn 

Prestegjeldet hadde ved sin avvikling følgende sogn og kirker:
 Eidsvoll
 Langset
 Feiring
 Råholt

Referanser

Eksterne lenker 
 Prestegjeld og sogn i Akershus

Prestegjeld i Borg bispedømme
Eidsvolls historie
Ursula Haverbeck

Ursula Hedwig Meta Haverbeck-Wetzel (født 8. november 1928) er en tysk nazi-aktivist fra Vlotho i Tyskland. Siden 2004 har hun også vært utsatt for søksmål og blitt dømt for Holocaust-fornektelse, som i Tyskland er en straffbar handling.

Referanser 

Personer fra Kreis Herford
Antisemittisme
Holocaustbenektelse
Formidlere av konspirasjonsteorier
Matter (standard)

Matter, tidligere kalt Connected Home over IP (CHIP) er en proprietær, royaltyfri standard for tilkobling av utstyr til hjemmeautomasjon. Standarden ble annonsert i desember 2019, og hadde som mål å øke interoperabilitet og redusere fragmentering mellom komponenter til smarthus og tingenes internett fra ulike leverandører. Den skal gjøre det mulig for smarthus-komponenter å snakke med kompatible hjemmesentraler, som for eksmpel Amazon Alexa, Apple HomeKit og Samsung SmartThings.

Prosjektgruppen ble lansert og presentert av Amazon, Apple, Google, Comcast og ZigBee Alliance (nå Connectivity Standards Alliance, CSA). Påfølgende medlemmer inkluderer IKEA, Huawei, Schneider og ELKO blant andre. Matter-kompatible produkter og programvareoppdateringer for kompatible produkter er ventet å bli lansert i 2022.

Per 2021 har Z-Wave aldri vært en del av Matter, og er således en konkurrerende protokoll med lite støtte blant mange av de store elektronikkprodusentene.

Bakgrunn 
Den 18 desember 2019 annonserte Amazon, Apple, Google, Samsung SmartThings og Zigbee Alliance dannelsen av arbeidsgruppen for prosjektet Connected Home over IP. Målet var å forenkle selskapenes utvikling av smarthus-produkter og øke kompatibiliteten av produktene for forbrukerne sin del.

Standarden er designet for å være basert på internettprotokollen, og skal koble sammen smarthus-komponenter, mobilappliklasjoner og skytjenester, og definere et spesifikt sett av IP-baserte nettverksteknologier for sertifisering av utstyr.

Prosjektgruppen er også forventet å være sammen med styremedlem selskaper av Zigbee-Alliansen, inkludert IKEA, Krøger, LEEDARSON, Legrand, MMB Nettverk, NXP Halvledere, Resideo, Samsung SmartThings, Schneider Electric, Betegne (tidligere Philips Lighting), Silicon Labs, Somfy, Texas Instruments og Wulian.

Lisens 
Matter sitt kodebibliotek finnes som åpen-kildekode under en Apache-lisensen, men selve spesifikasjonen er lisensiert av CSA.

Relevante protokoller 
 Constrained Application Protocol (CoAP), en tjenestelagnivå-protokoll beregnet for bruk i internettutstyr med begrensede ressurser
 Thread, en protokoll for trådløst maskenettverk hovedsakelig utviklet for strømgjerrige batteridrevet utstyr for hjemmeautomasjon, og som Matter er delvis basert på. Thread er igjen basert på 6LoWPAN, en protokoll for å gjøre nettverkspakker små og enkle nok til strømgjerrig batteridrevet utstyr.
 Datagram Transport Layer Security (DTLS), protokoll for sikkerhet i datagram-baserte applikasjoner
 OMA LWM2M, er en protokoll fra Open Mobile Alliance for maskin-til-maskin-kommunikasjon (M2M) eller tingenes internett
 MQTT-SN, en protokoll for maskin-til-maskin-kommunikasjon
 Weave, protokoll laget av Nest (nå Google Nest)

Se også 
 Z-Wave, en annen protokoll for trådløst maskenettverk hovedsakelig utviklet for strømgjerrige batteridrevet utstyr for hjemmeautomasjon
 KNX, kablet standard for integrasjon av utstyr til bygningsautomasjon

Referanser 

Mobiltelekommunikasjonsstandarder
Informatikk og samfunn
Nettverksprotokoller
Automatikk
Nafissath Radji

Nafissath Radji (født 2. august 2002 i Porto-Novo) er en beninsk svømmer. Han var en av flaggbærer For Benin under åpningsseremonien for Sommer-OL 2020.

Hun tok en 69.-plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.

Referanser

Eksterne lenker 
 

Beninske svømmere
Deltakere for Benin under VM i svømmesport 2019
Deltakere for Benin under Sommer-OL 2020
Svømmere under Sommer-OL 2020
Deltakere for Benin under VM i svømmesport 2022
Hårtourniquet

Hårtourniquet er en medisinsk tilstand hvor hår eller en tråd surrer seg fast rundt en kroppsdel og strammer seg grunnet påfølgende hevelse. Gummistrikker kan ha samme effekt. Tilstanden oppstår som regel rundt en tå, men kan også skje rundt en finger, et kjønnsorgan eller andre kroppsdeler. Tilstanden fører til smerter og hevelse i den berørte kroppsdelen. Komplikasjoner kan inkludere nekrose (vevsdød) på grunn av manglende blodtilførsel. Tilstanden forekommer hyppigst blant barn rundt 4 måneders alder, men har også blitt beskrevet hos eldre barn og voksne.

De fleste tilfellene oppstår ved et uhell. Risikofaktorer inkluderer autisme og trikotillomani hos foreldrene. En vanlig mekanisme antas å innebære at vått hår blir pakket rundt en kroppsdel, og så strammer seg etterhvert som det tørker. Diagnosen innebærer undersøkelse av hele barnet. Forebygging går ut på å begrense foreldrenes hår fra kontakt med barnet, for eksempel ved at foreldrene med langt hår børster håret og holder det bakover (for eksempel i hårstrikk) og at man vasker spedbarnets klær separat.

Behandling kan gjøres med et stoff som bryter ned håret eller ved å skjære gjennom håret, hvorpå blodgjennomstrømningen gjenopptas og hevelsen gradvis avtar. Tilstanden er sjelden, og gutter og jenter har like stor risiko for å rammes. Den eldste medisinske beskrivelsen av fenomenet stammer fra 1832. I noen kulturer bindes en tråd rundt barnets penis ved sengevæting eller for godt hell.

Tegn og symptomer 
Siden dette primært er en tilstand som oppstår i små barn blir symptomer sjelden rapportert. Barnet kan plutselig bli ukomfortabelt eller lei seg. Ettersom tåen ofte er inni en sokk vil årsaken ofte ikke umiddelbart være tydelig.

Den berørte tåen vil ikke lenger få tilstrekkelig blodtilførsel via arteriene, og blodet som samler seg opp kan heller ikke tappes via vener. Tåen vil derfor hovne opp og til slutt bli blå, hvilket indikerer iskemi.

Håret vil ikke strekke seg sammen med tåens hevelse, og vil derfor kutte gjennom huden i alvorlige tilfeller.

Behandling 
Behandlingen går ut på å kutte eller oppløse håret så raskt som mulig. Ofte er det mulig å løfte en del av håret for å komme til og klippe løkken, men i alvorlige tilfeller kan det være at man må skjære gjennom barnets hud. Dette er åpenbart skadelig for barnet, men kan hindre at man må amputere lemmen. Kuttet må finne sted på siden av tåen hvor det ikke er noen nerver eller sener for å begrense skade.

Kjemisk hårfjerning er en alternativ behandling som ikke krever en mindre operasjon, og det finnes flere produkter som kan kjøpes for å løse opp eller svekke hår. Denne behandlingen må ikke gjennomføres dersom hårtourniqueten allerede har kuttet gjennom huden. Hårfjerningsprodukter er ikke effektive mot nylontråder eller andre fibre enn menneskehår.

Prognose 
Resultatene er ofte gode dersom man får rask behandling. Tap av tåen eller andre former for funksjonsnedsettelse kan skje i sjeldne tilfeller.

Se også 
 Tourniquet

Referanser 

Skader
Nannestad prestegjeld

Nannestad prestegjeld var et prestegjeld tilhørende Øvre Romerike prosti i Borg bispedømme i Den norske kirke. Det omfattet Nannestad kommune i Akershus fylke, og hovedkirken var Nannestad kirke.

Historikk 

Nannastaða sókn (norrønt) har sin opprinnelse fra kristningen av landet. Den antatt første Nannestad kirke, Nannastaða Johannis daupar kirkja á Vestþorpi, ble viet Johannes døperen på Sankta Agatas dag d. 5. februar. Nannestad ble i senmiddelalderen omtalt som Vestþorpi (Vesttorp).

Middelalderkirken er omtalt i Biskop Eysteins jordebok fra 1397 som Nannastaða kirkja.

Prestegjeldet 

Nannestad prestegjeld går antakelig tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. I middelalderen omtales fire kirker i prestegjeldet:
 Nannestad
 Bjerke
 Holter
 Foss
Senest rundt reformasjonen ble Nannestad hovedkirke, med Bjerke og Holter tillagt som annekskirker, mens Foss kirke antas nedlagt før reformasjonen.

Prestegjeldet er oppført i Skattematrikkelen 1647 som Nannestad sougen i Offuer Rommeriegis fougderie.

Nyere tid 

Nannestad prestegjeld dannet grunnlaget for Nannestad formannskapsdistrikt opprettet i 1837.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Nannestad prestegjeld og dets sogn er nå en del av Nannestad kirkelige fellesråd underlagt Øvre Romerike prosti.

Kirkesogn 

Prestegjeldet hadde ved sin avvikling følgende sogn og kirker:
 Nannestad
 Holter
 Bjørke
 Stensgård

Referanser

Prestegjeld i Borg bispedømme
Nannestad
Kirabo Namutebi

Kirabo Namutebi (født 8. februar 2005) er en  svømmer.

Hun tok en 47.-plass for landet sitt på 50 meter fri under Sommer-OL 2020 i Tokyo og kvalifiserte seg derfor ikke til semifinalene på øvelsen.

Referanser

Eksterne lenker 
 

Deltakere for Uganda under Sommer-OL 2020
Svømmere under Sommer-OL 2020
Deltakere for Uganda under VM i svømmesport 2022
Deltakere for Uganda under Kortbane-VM i svømming 2021
Deltakere for Uganda under Samveldelekene 2022
Svømmere under Samveldelekene 2022
Deltakere for Uganda under Kortbane-VM i svømming 2022
Fernanda Sparre Smith

Fernanada Sparre Smith (født 18. august 1921 i Oslo) er en norsk danser og koreograf.

Hun er født i Oslo og vokste opp i Bergen. Etter hennes fars bortgang i 1936 flyttet familien tilbake til Oslo. I Bergen tok hun dansetimer hos danske Ellen Hein og i Oslo var hunn elev på Inga Jacobis ballettskole 1936-1937. I tiden 1941-1943 var hun elev hos Gerd Kjølaas og var senere tiknyttet ensemblet Ny Norsk Ballett som eksisterte fra 1948 til 1955 og som var forløper til Nasjonalballetten ved Den Norske Opera og Ballett. Den første forestilling som hun koreograferte selv var Landlig Suite av Bela Bartok på Det Nye Teater (nå Oslo Nye Teater) i 1946. I 1964 startet hun sin egen ballettskole i Asker. 

Fernanda Sparre Smith ble tildelt Kongens fortjenstmedalje i gull i 1996.

Hun er søster av billedkunsteren Victor Sparre (1919-2008).

Referanser

Eksterne lenker
Fernanda Sparre Smith - Store norske leksikon

Norske dansere
Norske koreografer
Kongens fortjenstmedalje i gull
Jan Ljøner

Jan Erik Ljøner (født 1954 i Oslo) er en norsk pedagog og skoleleder. Han er siden 2016 kjent i Osloskolen som ambulerende rektor, der han har spesialoppdrag som midlertidig leder ved skoler som i perioder står uten ansvarlig leder, ofte i påvente av nye ansettelser. Per 2021 har Ljøner vært rektor ved 12 skoler, bestående av alle 13 trinn i grunnopplæringen.

Ljøner er født opp oppvokst på Nordstrand i Oslo. Han var elev ved Lambertseter videregående skole, skolen hvor han selv begynte som lærer på deltid mens han tok sin adjunktutdanning ved Universitetet i Oslo. I 1982 ble han fast ansatt ved Lambertseter vgs på heltid, før han i 1989 ble avdelingsleder. Denne skolelederjobben skulle bli den første i en lang rekke av lederoppdrag for Utdanningsetaten i Oslo.

Liste over skoler 
Jan Ljøners skolerekke som skoleleder:
 1989–1997: Lambertseter videregående skole, avdelingsleder
 1997–2005: Nordstrand videregående skole, assisterende rektor
 2005–2010: Hellerud videregående skole, rektor
 2010–2013: Nordstrand videregående skole, rektor
 2013–2016: Kongshavn videregående skole, rektor
 2016: Holtet videregående skole (rektor, 3 mnd)
 2017: Kampen skole (midlertidig rektor, 4 mnd)
 2017: Gamlebyen skole (midlertidig rektor, 3 mnd)
 2017: Foss videregående skole (midlertidig rektor, 2 mnd)
 2017–2018: Oslo Handelsgymnasium (midlertidig assisterende rektor, 4 mnd)
 2018: Stovner videregående skole (midlertidig assisterende rektor, 7 mnd)
 2018: Lofsrud skole (midlertidig rektor, 8 mnd)
 2018–2019: Utdanningsadministrasjonen (seksjonssjef, 8 mnd)
 2019: Vahl skole (rektor, 5 mnd)
 2020: Stovner videregående skole (avdelingsleder, 6 mnd)
 2020: Bjørnsletta skole (rektor, 5 mnd)
 2020–2021: Lysejordet skole (rektor, 2 mnd)
 2021: Foss videregående skole (rektor, 4 mnd)
 2021–2022: Ammerud skole (rektor, 8mnd)
 2022: Korsvoll skole (rektor, 7 mnd)
 2022–: Holtet videregående skole (rektor)

Referanser 

Norske skoleledere
Norske pedagoger
Rektorer ved skoler i Norge
Alumni fra Universitetet i Oslo
Personer fra Oslo
Fødselsdato ikke oppgitt
Triacrus

Triacrus er en slekt av biller som hører til familien kortvinger (Staphylinidae).

Utseende 
En stor (22-36 millimeter), avlang, halvblank, svart kortvinge med noe blålig metallglans. Hodet er stort og avrundet firkantet, betydelig bredere enn langt, med små fasettøyne som sitter foran på hodet. Kjevene er kraftige, nokså variable i størrelse. Antennene er forholdsvis korte, kortere enn hodets bredde. Pronotum er blankt, avrundet sekskantet. Dekkvingene er jevnbrede, tett punkterte og hårete. Bakkroppen er kjegleformet, det bakerste leddet rustrødt.

Levevis 
Arten lever i den atlantiske regnskogen i det østlige Sør-Amerika og er knyttet til vepsen Agelaia vicina. Billene lever på vepsenes avfallsdynger.

Utbredelse 
Slekten er utbredt i den neotropiske økosonen, i Brasil, Paraguay og Argentina.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger, Staphylininae Latreille, 1802
 Stammen Staphylinini Latreille, 1802
 Understammen Xanthopygina
 Slekten Triacrus Nordmann, 1837
 Triacrus dilatus Nordmann, 1837

Referanser

Eksterne lenker 
 

Storkortvinger
Biller formelt beskrevet i 1837
Tobochares

Tobochares er en slekt av biller som hører til familien vannkjær (Hydrophilidae).

Utseende 
Små (1,5-2,6 millimeter), avlangt ovale og litt flate, gulbrune til mørkbrune vannkjær.

Levevis 
Artene finnes helst i vannsig og grunne bekker, på steiner som akkurat blir overstømmet av vannet, men én art er også funnet på råtnende frukter på land.

Utbredelse 
Slekten er hovedsakelig utbredt i det norøstlige Sør-Amerika (Guyanaskjoldet), men forekommer så langt sør som Goías i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien vannkjær, Hydrophiloidea
 Familien vannkjær, Hydrophilidae
 Underfamilien Acidocerinae Zaitzev, 1908
 Slekten Tobochares Short & García, 2007
 Tobochares akoeroi Girón & Short, 2021 
 Tobochares anthonyae Girón & Short, 2021
 Tobochares arawak Girón & Short, 2021
 Tobochares atures Girón & Short, 2021
 Tobochares benettii Girón & Short, 2021
 Tobochares canaima Girón & Short, 2021
 Tobochares canaliculatus Kohlenberg & Short, 2017
 Tobochares canthus Kohlenberg & Short, 2017
 Tobochares communis Girón & Short, 2021
 Tobochares emarginatus Kohlenberg & Short, 2017
 Tobochares fusus Girón & Short, 2021
 Tobochares goias Girón & Short, 2021
 Tobochares kappel Girón & Short, 2021
 Tobochares kasikasima Short, 2013
 Tobochares kolokoe Girón & Short, 2021
 Tobochares kusad Kohlenberg & Short, 2017
 Tobochares luteomargo Girón & Short, 2021
 Tobochares microps Girón & Short, 2021
 Tobochares pallidus Kohlenberg & Short, 2017
 Tobochares pemon Girón & Short, 2021
 Tobochares romanoae Girón & Short, 2021
 Tobochares sipaliwini Short & Kadosoe, 2011
 Tobochares striatus Short, 2013
 Tobochares sulcatus Short & García, 2007
 Tobochares sp. A Kohlenberg & Short, 2017

Referanser

Kilder

Eksterne lenker 
 Tobochares på GBIF 
 

Vannkjær
Biller formelt beskrevet i 2007
Ecuadors insekter
Teinotarsus

se systematisk inndeling

Teinotarsus er en ganske artsrik slekt av stumpbiller.

Utseende 
Middelsstore, brede til noe avlange, halvblanke, brunrøde til svarte stumpbiller.

Levevis

Utbredelse 
Slekten er utbredt i Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien stumpbiller (Histeroidea)
 Familien stumpbiller, Histeridae
 Underfamilien storstumpbiller, Histerinae Gyllenhal, 1808 - 144 slekter
 Stammen Histerini Gyllenhal, 1808
 Slekten Teinotarsus Marseul, 1864
 Teinotarsus latipes Lewis, 1904
 Teinotarsus remipes Marseul, 1864

Referanser

Kilder 
 Caterino, M.S. 2002. Histeridae, Clown Beetles på Tree of life

Eksterne lenker 
 Teinotarsus på GBIF 
 

Stumpbiller
Biller formelt beskrevet i 1864
Neochthebius

Neochthebius er en slekt av biller som lever i og ved ferskvann og brakkvann.

Utseende 
Små, avlange, mørke vannkjær. Oversiden er grovt punktert.

Levevis 
Denne slekten lever i bergsprekker i fjæra.

Utbredelse 
En av artene lever på vestkysten av Nord-Amerika. andre på Stillehavskysten i Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea (litt usikker plassering)
 Familien palpebiller, Hydraenidae
 Underfamilien strandpalpebiller, Ochthebiinae
 Slekten †Ochtebiites Ponomarenko, 1977
 Stammen Ochthebiini
 Understammen Neochthebiina
 Slekten Neochthebius Orchymont, 1932
 Neochthebius ahni (Jäch & Delgado, 2014)
 Neochthebius asanoae (Jäch & Delgado, 2014)
 Neochthebius granulosus (Satô, 1963)
 Neochthebius hayashii (Jäch & Delgado, 2014)
 Neochthebius matsudae (Jäch & Delgado, 2014)
 Neochthebius parki (Jäch & Delgado, 2014)
 Neochthebius vandykei (Knisch, 1924)
 Neochthebius yoshitomii (Jäch & Delgado, 2014)
 Neochthebius spp. - to ubeskrevne arter fra Nord-Amerika

Referanser

Kilder 
 Hansen, M. 1987. The Hydrophiloidea (Coleoptera) of Fennoscandia and Denmark. Fauna Entomologica Scandinavica 18. E.J.Brill / Scandinavian Science Press Ltd.

Eksterne lenker 
 bugguide.net - bildedatabase over nordamerikanske insekter 
 Neochthebius på GBIF 
 Blogginnlegg om slekten
 

Biller formelt beskrevet i 1932
Palpebiller